Hvis dine ører henger ned

«Hvis dine ører henger ned» er en coverlåt med norsk tekst av Øystein Sunde som ble utgitt september 1971 på Sundes musikkalbum Det året det var så bratt.

Den er basert på en engelskspråklig sang kalt "Do your ears hang low".

«Hvis dine ører henger ned» er en norsk sang som med tiden særlig er benyttet som barnesang. Teksten er en moderne skjemtevise. Selv om sangen opprinnelig ble publisert på en musikk-samling med alle lyttere/kjøpere som målgruppe, har «Hvis dine ører henger ned» etter hvert blitt en sang som benyttes mest overfor barn, enten i barnehage eller i grunnskole. Sangen var og er mange barns første møte med det litterære virkemiddelet ironi (og delvis også sarkasme). På den måten er Sundes tekst en pedagogisk genistrek, og benyttes for å motvirke mobbing i blant annet skoleverket.

Musikere og instrumenter 

Øystein Sunde: vokal, akustisk gitar
Torvinn Midtlie: piano
Alf Blyverket: tuba (eller trombone)
Helge Hurum: piccolofløyte
Wiggo Elisenberg: klarinett
Svein Haugen: kontrabass
Espen Rud: perkusjon

NRK-opptak 

Syng med oss (sendt 17. mai 1975) Sangen ble vist i sin helhet i programmet Øystein Sunde – med god avstand til bilen bak (sendt (26. desember 2010). På opptaket spiller Sunde på en slags «omvendt» gitar. Gitarlokket var montert foran der han spiller akkordene med høyre hånd.
Øystein Sunde: Meget i Sløyd (sendt 5. januar 2013). Opptaket ble gjort i NRK studio 2 den 9. mai 2012, men sangen ble ikke fremført i sin helhet.

«Hvis dine ører henger ned» utgitt på samlealbum/andre album 

Hurtbuller i hvit saus (1975)
Nærbilde av Øystein Sunde (1980)
Øystein Sunde i boks (1985)
Øystein Sundes 40 beste (1991)
Sundes verden (2006)
Sundes verden – 52 av de aller beste (2006)

«Hvis dine ører henger ned» i notebøker 

Viser uten slips (1972). Her skriver Sunde at han bruker capo på andre gitarbånd.
Kjekkere å ha–2 (1992).
Du må'kke komme her og komme her (1997).

Annet 

En svensk versjon med tittelen «Om dina öron hänger ned» ble utgitt september 1973 på Sunderfundigheter. Den svenske teksten ble skrevet av den svenske sportskommentatoren Åke Strömmer.
En konsertversjon av «Hvis dine ører henger ned» ble utgitt høsten 2012 på livealbumet Live på Svalbard -82 (som var en bonus-CD i samleboksen Puslespill). Opptaket er fra januar 1982. Sunde har omgjort en smule på teksten på sporadiske steder, og han kompes kun av sitt eget gitarspill.
Et kort innslag av «Hvis dine ører henger ned» forekommer i «Syk '84» på albumet I Husbukkens tegn.
Mot slutten av sangen begynner pianist Torvinn Midtlie å spille på sangen «Lappland» som ble utgitt på singel i 1965 av Finn Eriksen (kompet av Kjell Karlsens Orkester).

Referanser 

Øystein Sunde-innspillinger skrevet av andre
Norske barnesanger